A tolerancia inicial d'os invasors musulmans enta las atras relichions d'o libro permitió la florada d'as comunidatz chudías en a peninsula. Zaragoza, capital d'a suya propia taifa, atrayió y alochó una d'as comunidatz chudías mas importants d'Al-Andalus. Dentre los sieglos X y XI destacoron figuras como Yoná Ibn Yanáh, medico y escritor; Yekutiel ben Isaac, poeta que plegó a aconseguir la dignidat de gran visir; lo suyo disciplo lo poeta y filosofo Solomo Ibn Gabirol; lo tamién poeta y filosofo Ibn Paquda; lo medico y botanico Ibn Buqlaris; y lo poeta Yehuda Halevi.